Jamtara : जिले के नारायणपुर थाना क्षेत्र के पांडेडीह गांव के पास हुई सड़क दुर्घटना में एक गर्भवती महिला की मौत हो गयी. उसकी पहचान सिंदरी निवासी लक्ष्मण नापित की पत्नी रूमा देवी के रूप में हुई है. घटना गुरुवार सुबह 4 बजे की बतायी जा रही है. घटना के संबंध में लक्ष्मण ने बताया कि रूमा मां बनने वाली थी. इसलिए वह उसे आसनसोल इलाज के लिए ले जा रहा था.
 लक्ष्मण ने बताया कि बाइक से वो लोग जामताड़ा जा रहे थे. इसके बाद ट्रेन से आसनसोल जाने वाले थे. तभी पांडेडीह के पास एक पिकअप वैन ने उनकी बाइक को टक्कर मार दी. जिससे रूमा सड़क पर गिर गयी और उसके सिर पर गंभीर चोट लगी. जानकारी के अनुसार दुर्घटना के बाद आनन फानन में रूमा को इलाज के लिए धनबाद ले जाया गया, लेकिन करमदाहा के पास रूमा ने दम तोड़ दिया. घटना के बाद परिजनों का रो रो कर बुरा हाल है. रूमा की तीन बेटी है.
 घटना के बाद आक्रोशित ग्रामीणों ने गिरिडीह पांडेडीह मुख्य मार्ग जाम कर दिया. दो घंटे तक सड़क जाम रहने के कारण सड़क के दोनों तरफ गाड़ियों की लंबी कतार लग गयी. ग्रामीणों ने प्रशासन से मांग की कि सुबह-सुबह मछली एवं सब्जी ले जाने वाले पिकअप वैनों की स्पीड पर नकेल कसी जाये. ग्रामीणों ने कहा कि अहले सुबह मछली और सब्जी वाली गाड़ियां मंडी पहुंचने की होड़ में काफी तेज गति से चलती हैं. जिसके कारण आये दिन दुर्घटनाएं होती रहती है. मौके पर प्रखंड विकास पदाधिकारी प्रभाकर मिर्धा, अंचल अधिकारी प्रदीप कुमार महतो और थाना प्रभारी अभय कुमार उपस्थित थे.
 बीडीओ प्रभकार मिर्धा एवं थाना प्रभारी अभय कुमार ने रूमा के परिजनों को आर्थिक मदद दी. साथ ही बीडीओ ने रूमा के पति को आवास, पारिवारिक लाभ, एक लाख का मुआवजा, बेटियों को सुकन्या योजना का लाभ और कस्तूरबा बालिका आवासीय विद्यालय में नामांकन कराने का आश्वासन दिया.
 
Jamtara : जिले के नारायणपुर थाना क्षेत्र के पांडेडीह गांव के पास हुई सड़क दुर्घटना में एक गर्भवती महिला की मौत हो गयी. उसकी पहचान सिंदरी निवासी लक्ष्मण नापित की पत्नी रूमा देवी के रूप में हुई है. घटना गुरुवार सुबह चार बजे की बतायी जा रही है. घटना के संबंध में लक्ष्मण ने बताया कि रूमा मां बनने वाली थी. इसलिए वह उसे आसनसोल इलाज के लिए ले जा रहा था. लक्ष्मण ने बताया कि बाइक से वो लोग जामताड़ा जा रहे थे. इसके बाद ट्रेन से आसनसोल जाने वाले थे. तभी पांडेडीह के पास एक पिकअप वैन ने उनकी बाइक को टक्कर मार दी. जिससे रूमा सड़क पर गिर गयी और उसके सिर पर गंभीर चोट लगी. जानकारी के अनुसार दुर्घटना के बाद आनन फानन में रूमा को इलाज के लिए धनबाद ले जाया गया, लेकिन करमदाहा के पास रूमा ने दम तोड़ दिया. घटना के बाद परिजनों का रो रो कर बुरा हाल है. रूमा की तीन बेटी है. घटना के बाद आक्रोशित ग्रामीणों ने गिरिडीह पांडेडीह मुख्य मार्ग जाम कर दिया. दो घंटे तक सड़क जाम रहने के कारण सड़क के दोनों तरफ गाड़ियों की लंबी कतार लग गयी. ग्रामीणों ने प्रशासन से मांग की कि सुबह-सुबह मछली एवं सब्जी ले जाने वाले पिकअप वैनों की स्पीड पर नकेल कसी जाये. ग्रामीणों ने कहा कि अहले सुबह मछली और सब्जी वाली गाड़ियां मंडी पहुंचने की होड़ में काफी तेज गति से चलती हैं. जिसके कारण आये दिन दुर्घटनाएं होती रहती है. मौके पर प्रखंड विकास पदाधिकारी प्रभाकर मिर्धा, अंचल अधिकारी प्रदीप कुमार महतो और थाना प्रभारी अभय कुमार उपस्थित थे. बीडीओ प्रभकार मिर्धा एवं थाना प्रभारी अभय कुमार ने रूमा के परिजनों को आर्थिक मदद दी. साथ ही बीडीओ ने रूमा के पति को आवास, पारिवारिक लाभ, एक लाख का मुआवजा, बेटियों को सुकन्या योजना का लाभ और कस्तूरबा बालिका आवासीय विद्यालय में नामांकन कराने का आश्वासन दिया.